Die rots onder my voete – Finesse Meisie
Vic en Thea Brink sê mense bly net mense, en mense stel ons teleur! Hulle maak jou hartseer, drop jou en jy moet maar probeer cope en aangaan.
Ons sukkel soms om ons volle vertroue in God te stel. Miskien omdat mense ons al soveel kere in die steek gelaat het. Wanneer ’n mens ouer as twaalf is, weet jy dat jy mense nie juis kan vertrou nie. Want mense lieg. Hulle vergeet. Hulle kul en bedrieg. Hulle steek jou in die rug.
Miskien was dit mense van wie jy dit die minste verwag het. Soos jou beste pel. Of daai hunk in jou klas. So, hoe sal jy nou vir God vertrou wat jy dan nie eers kan sien nie? Wel, jy kan gerus onthou dat God nie ’n mens is nie. Hy is God.
Jy kan ook dink aan wat God reeds vir jou gedoen het. Hy is so lief vir jou dat hy sy eie Seun se lewe geoffer het sodat jy nie hoef te sterf nie maar kan lewe. Iemand wat al so baie vir jou gedoen het, sal jou nie sommer so drop nie.
’n Mens het nie eensklaps 100% vertroue nie. Dit is iets wat groei soos wat jy die Here beter leer ken. Jy staan soms en bewe op die rots, maar die Rots bewe nooit onder hulle nie.
Só maak jy jou drome waar
’n Boom wat vrugte dra
kopiereg © 2017